Átakshópur skipaður vegna bráðamóttöku Landspítala Átakshópur verður skipaður til að finna lausnir á brýnum vanda bráðamóttökunnar og hrinda þeim í framkvæmd . Þetta er sameiginleg niðurstaða fundar heilbrigðisráðherra , landlæknis og forstjóra Landspítalans sem haldinn var í heilbrigðisráðuneytinu í dag . Á fundinum var fjallað um aðstæður á bráðamóttöku Landspítalans , vandamálin sem þar er helst við að etja og aðgerðir til að leysa vandann til skemmri og lengri tíma . Landlæknir afhenti heilbrigðisráðherra í gær minnisblað varðandi stöðuna á bráðamóttöku Landspítala og var efni þess kynnt fyrir forstjóra sjúkrahússins og þeim stjórnendum sjúkrahússins sem sátu fundinn í dag auk hans . Í minnisblaði landlæknis segir að þrátt fyrir fjölda aðgerða sem gripið hafi verið til af hálfu heilbrigðisráðuneytisins og Landspítalans hafi staðan á bráðamóttökunni ekki batnað . Allt of margir sjúklingar bíði þar eftir innlögn á deildir spítalans . Telur embættið meginvandann vera skort á hjúkrunarrýmum og vöntun á hjúkrunarfræðingum og sjúkraliðum á legudeildum spítalans . Alls eru nú 40 rúm lokuð á bráðalegudeildum spítalans vegna skorts á hjúkrunarfræðingum og sjúkraliðum en voru 35 fyrir ári . Embætti landlæknis beinir fimm tillögum til heilbrigðisráðherra varðandi bráðamóttöku Landspítalans eins og fram kemur í meðfylgjandi minnisblaði og snýr sú fyrsta að því að leysa úr bráðum vanda með tafarlausu samráði og aðgerðum . Yfirlýsing heilbrigðisráðherra , landlæknis og forstjóra Landspítala um næstu skref Fjölgun hjúkrunarrýma , efling heilsugæslunnar , fjölgun dagdvalar - og endurhæfingarrýma ásamt aukinni heimahjúkrun eru allt þættir sem létt geta álagi af bráðamóttöku Landspítlans . Þegar hefur mikið verið gert til að efla þessa þætti og er áhrifanna þegar farið að gæta . Innan fárra vikna verður opnað nýtt tæplega 100 rýma hjúkrunarheimili við Sléttuveg í Reykjavík og er ljóst að tilkoma þess mun hafa áhrif til að létta á útskriftarvanda Landspítalans . Ekki verður unað við það ástand sem er á bráðamóttöku Landspítalans frá degiMinnisblað landlæknis – staðan á bráðamóttöku Landspítala í janúar 2020 . pdf til dags og því eru tafarlausar aðgerðir óhjákvæmilegar . Með stofnun sérstaks átakshóps með víðtækt umboð til að leysa brýnan vanda teljum við unnt að koma í veg fyrir að sjúklingar ílengist á bráðamóttökunni og bæta þannig aðstæður og öryggi sjúklinga og starfsfólks .